Mhla wabhoboka umqeqeshi weBafana Bafana kuningi okuyovela | News24Mhla wabhoboka umqeqeshi weBafana Bafana kuningi okuyovelaUmqeqeshi weBafana Bafana uStuart Baxter. PHOTO: sourcedKUNGENZEKA yini ukuthi umqeqeshi weBafana Bafana uStuart Baxter kukhona akufihlela uMzansi mayelana nabaqhathi bathi iSafa?Noma kungenzeka yini ukuthi le nhlangano isivukwe yisifo sayo esidala sokungabambisani kahle nabaqeqeshi bayo?Noma ngabe okwamanje akekho ofuna ukuphumela obala ngalolu daba kodwa kuningi okuhlupha lomqeqeshi, futhi ubuso bakhe uma ekhuluma ngezinhlelo zakhe zeqembu nezintatheli kuchaza lukhulu.Kulezinsuku nje ezimbalwa ezedlule uBaxter uzwakale ekhathazekile noma enganeme ngedlela okwenzeka ngayo eSafa House.Nokho uyindoda ngoba ukwazile ukuzibamba noma angavele aphume esehlome eyizingovolo.“Uma singase nje sizame ukuthi sisebenzisane kahle nangokushesha kuningi esingakwenza noma sikuzuze.Futhi kuzofanele sifunde ukwenza izinto ngokushesha ngoba ziyenzeka izinto kwamanye amazwe”, kusho uBaxter.Ubuye athi kulula nje ukukhuluma ngezinto kodwa akusizi uma singenziwa noma zingaqalwa.“Singakhuluma kuze kuse ngezinhlelo ezintsha zokuthuthukisa ibhola esifuna ukuzenza eminyakeni ezayo kodwa uma singenzi noma singaqali lokho angeke kusisize ngalutho.Angeke ngiphike futhi nasemoyeni angimnandi , kodwa-ke angifuni ukwenza i-Safa ihlaya”.Okubukeka kucike uBaxter kakhulu ukukhanselwa ngemizuzu yokugcina kohambo lweBafana Bafana nalapho ebeyizodlala namazwe amane (Four Nations) eThailand nalapho ekade efuna ukusebenzisa abafana abancane asanda kubathola eqenjini loMzansi.Okunye okumphethe kabi engathi akekho osakhumbula noma onakile ukuthi ukuhluleka koMzansi ukuthi uye kwi-World Cup eRussia kwashukumisa izwe lonke, noma sekuthule nje kodwaNjengomqeqeshi kuzofanele aqiniseke ukuthi iqembu liyaya kwi-2019 Africa Cup of Nations.“Uma ngehlulekile ukuyisa uMzansi kwi-Africa Cup of Nations ngonyaka ozayo, i-Safa kuyofanele ungangixoshi, mina ngoyozithathela amasakana ami ngiphonse nethawula,” kusho uBaxter.Lo mqeqeshi uthi uMzansi yizwe elikhulu neliziqhenyayo ngakho konke elinakho futhi yingakho-ke kufanele liwine imiqhudelwano emikhulu.“Akekho ongabonanga ukuthi uMzansi wonke wayijabulela kanjani imidlalo yomhlaba ka-2010 [World Cup], nokuthi kwakuchazani ukuyisingatha nje”.UBaxter uthi yena njengomqeqeshi akekho umdlali ayomvalela ukuthi adlalele izwe lakhe futhi iminyango yakhe isavulekile.Lomqeqeshi ukuvezile futhi ukuthi usanda kunxenxa abadlali abambalwa abangaziwa abadlala phesheya kodwa abazalelwa khona la eMzansi njengo Joel Untersee nabanye.Lomdlali u- Untersee udlala e Italy. Ezimnandi ezithi lomqeqeshi uzokwazi ukuthi azizwe amandla namanye amazwe akhona la eAfrica nangomakhelwane nje ngeZambia, Zimbabwe neAngola emidlalweni ehlelelwe ukuthi ibe ngomhlaka 19 kuya ku27 kuyo lenyanga ephezulu le ekuhambeni eNdola.
